Projektas


JURBARKO RAJONO SAVIVALDYBĖS TARYBA

	SPRENDIMAS

	DĖL JURBARKO MIESTO DAUGIABUČIŲ NAMŲ KIEMŲ VIDAUS KELIŲ IR DAUGIABUČIŲ NAMŲ KIEMŲ AIKŠTELIŲ ĮRENGIMO, REKONSTRAVIMO IR KAPITALINIO REMONTO 2026–2028 METŲ PLANO PATVIRTINIMO


	2026 m. balandžio 14 d. Nr. TSP-169

	Jurbarkas



Vadovaudamasi Lietuvos Respublikos vietos savivaldos įstatymo 6 straipsnio 32 punktu, Kelių įtraukimo į Jurbarko rajono savivaldybės vietinės reikšmės kelių sąrašą ir į šį sąrašą įtrauktų kelių tiesimo, rekonstravimo, kapitalinio ar paprastojo remonto eiliškumo nustatymo tvarkos aprašo, patvirtinto Jurbarko rajono savivaldybės tarybos 2022 m. gruodžio 22 d. sprendimu Nr. T2-284                „Dėl kelių įtraukimo į Jurbarko rajono savivaldybės vietinės reikšmės kelių sąrašą ir į šį sąrašą įtrauktų kelių tiesimo rekonstravimo, kapitalinio ar paprastojo remonto eiliškumo nustatymo tvarkos aprašo patvirtinimo“, 9 ir18 punktais, Jurbarko rajono savivaldybės taryba nusprendžia:
1. Patvirtinti Jurbarko miesto daugiabučių namų kiemų vidaus kelių ir daugiabučių namų kiemų aikštelių įrengimo, rekonstravimo ir kapitalinio remonto 2026–2028 metų planą (pridedama).
2. Pripažinti netekusiu galios Jurbarko rajono savivaldybės 2025 m. kovo 25 d. sprendimą Nr. T2-77 „Dėl Jurbarko miesto daugiabučių namų kiemų vidaus kelių ir daugiabučių namų kiemų aikštelių įrengimo, rekonstravimo ir kapitalinio remonto 2025–2027 metų plano patvirtinimo“.
Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos administracinių ginčų komisijos Kauno apygardos skyriui (A. Juozapavičiaus pr. 57, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui, skundą (prašymą, pareiškimą) paduodant bet kuriuose teismo rūmuose (A. Mickevičiaus g. 8A, Kaunas, Žygimantų g. 2, Vilnius, Galinio Pylimo g. 9, Klaipėda, Dvaro g. 80, Šiauliai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymo nustatyta tvarka.

Savivaldybės meras 						


Derino: 
Jurbarko rajono savivaldybės vicemerė G. Lukošienė
Administracijos direktorė R. Vančienė
Tarybos posėdžių sekretorė D. Dačkauskaitė
Teisės ir civilinės metrikacijos skyriaus vyr. specialistė R. Gadliauskienė 
Dokumentų ir viešųjų ryšių skyriaus vyr. specialistas A. Gvildys
Infrastruktūros ir turto skyriaus vedėja Jolanta Šeflerienė 


Parengė
Rimantas Guntys, tel. +370 654 76 020, el. p. rimantas.guntys@jurbarkas,lt

	
	







PATVIRTINTA
Jurbarko rajono savivaldybės tarybos
2026 m. balandžio 30 d.  sprendimu Nr. T2-

JURBARKO MIESTO DAUGIABUČIŲ NAMŲ KIEMŲ VIDAUS KELIŲ IR DAUGIABUČIŲ NAMŲ KIEMŲ AIKŠTELIŲ ĮRENGIMO, REKONSTRAVIMO IR KAPITALINIO REMONTO 2026–2028 METŲ PLANAS

	Daugiabučių namų kvartalų (kiemų) sutvarkymo eiliškumas
	Daugiabučių namų kvartalo (kiemo) pavadinimas
	Darbų atlikimo planas 

	1
	2
	3

	1.
	Daugiabučių gyvenamųjų namų kvartalas tarp Gedimino, Žemaitės, Kęstučio ir Algirdo gatvių
	2026–2028 metai









JURBARKO RAJONO SAVIVALDYBĖS ADMINISTRACIJOS
INFRASTRUKTŪROS IR TURTO SKYRIUS

AIŠKINAMASIS RAŠTAS

PRIE JURBARKO RAJONO SAVIVALDYBĖS TARYBOS SPRENDIMO 
„DĖL JURBARKO MIESTO DAUGIABUČIŲ NAMŲ KIEMŲ VIDAUS KELIŲ IR DAUGIABUČIŲ NAMŲ KIEMŲ AIKŠTELIŲ ĮRENGIMO, REKONSTRAVIMO IR KAPITALINIO REMONTO 2026–2028 METŲ PLANO PATVIRTINIMO“ PROJEKTO

2026-04-14
Jurbarkas
	1. Parengto projekto tikslai ir uždaviniai.

	Sprendimo projekto tikslas – patvirtinti Jurbarko miesto daugiabučių namų kiemų vidaus kelių ir daugiabučių namų kiemų aikštelių įrengimo, rekonstravimo ir kapitalinio remonto 2026–2028 metų planą.
Uždavinys – nustatyti planuojamų darbų prioritetus ir sudaryti pagrindą metinių objektų sąrašų sudarymui.

	2. Kaip šiuo metu yra sureguliuoti projekte aptarti klausimai.

	Šiuo metu galioja Jurbarko rajono savivaldybės tarybos 2025 m. kovo 25 d. sprendimas Nr. T2-77 „Dėl Jurbarko miesto daugiabučių namų kiemų vidaus kelių ir daugiabučių namų kiemų aikštelių įrengimo, rekonstravimo ir kapitalinio remonto 2025–2027 metų plano patvirtinimo“. Trejų metų planai rengiami ir atnaujinami vykdant KPPP finansavimo lėšų gavimo sąlygas, kurių pagrindu parengiami metiniai objektų sąrašai.

	3. Kokių pozityvių rezultatų laukiama.

	Priėmus sprendimą bus patvirtintas Jurbarko miesto daugiabučių namų kiemų vidaus kelių ir aikštelių 2026–2028 metų planas.
Vadovaujantis šiuo planu bus sudarytas 2026 metų finansuojamų objektų sąrašas.


	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Neigiamų pasekmių nenumatoma.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.

	Galioja 2025 m. kovo 25 d. Savivaldybės tarybos sprendimas Nr. T2-77 „Dėl Jurbarko miesto daugiabučių namų kiemų vidaus kelių ir daugiabučių namų kiemų aikštelių įrengimo, rekonstravimo ir kapitalinio remonto 2025–2027 metų plano patvirtinimo“, jį reikia panaikinti.

	6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.
Nėra

	7. Ar reikalingas projekto antikorupcinis vertinimas.
Nereikia

	8. Projekto iniciatorius, autorius ar autorių grupė.

	Infrastruktūros ir turto skyrius

	9. Kiti, autorių nuomone, reikalingi pagrindimai ir paaiškinimai.
Atsižvelgiant į numatomą gauti finansavimą ir į Savivaldybės tarybos patvirtintą finansavimo tvarkos aprašą naujų daugiabučių namų kiemų / kvartalų, finansuojamų Kelių priežiūros ir plėtros programos lėšomis, įtraukti objektų į sąrašą nesiūloma.

	10. Sprendimas įteikiamas (kam ir kiek egz.).

	Jurbarko r. sav. seniūnijoms, Infrastruktūros ir turto skyriui



Parengė Rimantas Guntys, tel. +370 654 76 020, el. p. rimantas.guntys@jurbarkas.lt
